[{"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Miks reaalteadused on \"pa\u0308ris\" teadused, aga humanitaarteadused mitte?"}, {"text_idx": "#000007", "text": "Humanitaar- ja reaalteadused on justkui kaks erinevat maailma. Miks need kaks kultuuri omavahel pingestatud on ja kas na\u0308iteks kvantkirjandusest vo\u0303iks leida u\u0308ksteist ta\u0308iendavaid u\u0308hisosi? Nimelt on kvantkirjandus kirjandusz\u030canr, mis leiab inspiratsiooni kvantteooriast. Novaatori podcast'is selgitab teemat la\u0308hemalt Tallinna u\u0308likooli kultuuride uuringute doktorant Taavi Remmel."}, {"text_idx": "#000008", "text": "Miks reaal- ja humanitaarmaailm on u\u0308ksteisest nii kaugeks ja\u0308a\u0308nud?"}, {"text_idx": "#000010", "text": "Seal ko\u0303rval olid mingisugused kirjandusinimesed, kes ra\u0308a\u0308kisid jalg u\u0308le po\u0303lve inimeseks olemisest ja vo\u0303ib-olla mo\u0303tlesid va\u0308lja mingisuguse toreda luuleteooria, siis ei olnud imestada, et reaalteadus to\u0303stis ennast natukene ko\u0303rgemale, puhtalt sellise loomuliku elu tulemusena. Aeg oli lihtsalt selline."}, {"text_idx": "#000012", "text": "Jah, just nii. 19. sajandi keskpaigus erinevad pooled ku\u0308ll kirjutasid raamatuid a\u0300 la \"Teadus, kultuur, \"Kultuur ja teadus\", \"Kirjandus ja teadus\", aga mo\u0303lemad pooled ja\u0308rjest u\u0308ritasid ennast kaitsta. To\u0303esti, humanitaarid olid pigem pehmemeas rollis."}, {"text_idx": "#000014", "text": "Kirjanduse pool on u\u0308htlustada seda elu inimlikku poolt. Ja vo\u0303ib-olla miks mitte peegeldada fu\u0308u\u0308sikutele, et ka nemad loovad narratiive \u2013 see on ka mingis mo\u0303ttes lugu, mida nad ra\u0308a\u0308givad."}, {"text_idx": "#000016", "text": "Kaasaja kirjandus saab ikka hakkama, see on u\u0308sna arenenud eri suundadesse. Kaasaja kirjanduse uurimine on ha\u0308sti interdistsiplinaarne. See on u\u0308sna loomulik suund olnud, et u\u0308he jalaga on astutud ka fu\u0308u\u0308sika paati, nii et saab hakkama ikka ja vaadata asju va\u0308ga laiast vaatevinklist."}, {"text_idx": "#000017", "text": "Kas fu\u0308u\u0308sika paati astumine ei tundu olevat riskantne samm, et minna oma kirjandusteadusega fu\u0308u\u0308sikute pa\u0308rusmaale?"}, {"text_idx": "#000018", "text": "Ma vaataksin seda tantsusaali kujundi kaudu. Kirjanik vaatab fu\u0308u\u0308sikut justkui mingisugust kaunitari kuskil tantsusaali teises otsas. Vaatab, et va\u0308ga kena, aga puudub justkui see keel. Samaaegselt on iha ja a\u0308rritus tema vastu. /--/ On mingisugune objekt, mis sul on puudu, aga sa tahad seda ka\u0308tte saada, samas see a\u0308rritab, et temal see on, aga sinul seda ei ole. Siin tekibki selline automaatne pingeva\u0308li."}, {"text_idx": "#000019", "text": "Mis objekt on siis fu\u0308u\u0308sikul ja mis kirjandusteadlasel?"}, {"text_idx": "#000020", "text": "Vo\u0303ib-olla fu\u0308u\u0308sikul on puhas mo\u0303tlemine. Kirjandusinimestel on ilus ha\u0308gu \u2013 ilus, viimistletud ja viimistlemata elu kaos. Mida enam liigume kaasaegse fu\u0308u\u0308sika poole, seda enam mu\u0308stika poolt ja kaost tuleb la\u0308hemale. See on teinud vo\u0303imalikuks ka selle, et kvantajastu muutub kirjanikele ja kirjandusuurijatele ha\u0308sti ligito\u0303mbavaks."}, {"text_idx": "#000021", "text": "Mainisite sellist mo\u0303istet nagu kvantajastu. Mida see siis ta\u0308psemini endast kujutab? Kas see on kuidagi seotud kvantfu\u0308u\u0308sikaga?"}, {"text_idx": "#000022", "text": "Nu\u0308u\u0308d on see olukord, kus fu\u0308u\u0308sikud kindlasti kuulavad [podcasti] ja hakkavad otsima, kas mul on komakohad ja ko\u0303ik terminid o\u0303igesti o\u0308eldud. See on selline 20. sajandi alguse suund, mis tekkis fu\u0308u\u0308sikas ja mis on arenenud la\u0308bi sajandi. Praegu teeb see minu arvates ka sellist vo\u0303iduka\u0308iku. Eriti argiuudistes on uusi kvantteemalisi ka\u0308sitlusi tulnud: kvantinternet, kvantkeemia, kvantbioloogia, kvantkirjandus jne."}, {"text_idx": "#000023", "text": "Vo\u0303takski kvantkirjanduse teema, kuna sellega olete teie ko\u0303ige rohkem tegelenud. To\u0303ena\u0308oliselt kvantbioloogia vo\u0303i kvantfu\u0308u\u0308sikaga niipalju ei ole, kuna see pole ka teie eriala. Kas kvantkirjandus peaks siis leidma u\u0308hisosi fu\u0308u\u0308sika ja kirjandusteaduse vahel?"}, {"text_idx": "#000024", "text": "Seos kaasaja kirjanduse uurimise ja kvantkirjanduse vahel on u\u0308sna ha\u0308gune. Ma arvan, et see quantum fiction vo\u0303i kvantkirjandus natukene juhib valele teele, aga pikemas plaanis ta juhatab kuidagi need otsad kokku. Kui kirjandusuurija loobub oma baasuskumustest ja hakkab vaatama ka oma alast rohkem va\u0308lja ja satub selle kvantteema otsa, siis ta paratamatult viib need kaks maailma rohkem kokku."}, {"text_idx": "#000026", "text": "Kirjanduses saab seda seostada vaatlusolukorraga. Meil on justkui iga vaatlus uus. On mingisugune duaalsus vo\u0303i mingisugune kvant, quantus, vo\u0303i kogum, et mateeria vo\u0303ib olla nii laine tasandil kui ka tava fu\u0308u\u0308sikalises olekus. Oletame, et Einstein \u2013 kelle na\u0308ide see on \u2013 otsustab minna magama ja teeb oma magamistoa ukse lahti, siis ta oma vaatlusega loob selle voodi seal. Enne seda voodi ho\u0303ljus o\u0303hus lainelises olekus. Sellel hetkel, kui tal oli kavatsus seda vaadelda, tekkis see voodi sinna. Kirjanduses saab ka luua mingis mo\u0303ttes samu vaatlusolukordi, kus reaalsus tekib la\u0308bi vaatluste, see on ka klassikaline kvantkirjanduse tunnus."}, {"text_idx": "#000027", "text": "Nimetage mo\u0303ned kvantkirjanduse olulisemad teosed, mida vo\u0303iks lugeda, et paremini aru saada, mis see kvantkirjandus o\u0303igupoolest on."}, {"text_idx": "#000029", "text": "Kokkuvo\u0303tteks vo\u0303ib o\u0308elda, et kvantkirjandus annab mingisugused u\u0308hisosad fu\u0308u\u0308sika ja kirjandusteaduse vahel, aga siit tekib ku\u0308simus, kas neid u\u0308hisosi na\u0308evad ainult kirjandusteadlased vo\u0303i neid vo\u0303ivad isegi na\u0308ha ka fu\u0308u\u0308sikud."}, {"text_idx": "#000030", "text": "See on ta\u0308iesti paratamatu, et need seosed tekivad, aga elu ise pakub olukordi, kus u\u0308ks vo\u0303i teine pool leiab need u\u0308hisosad. /--/ U\u0308hisosad tekivad ta\u0308iesti paratamatult. Elu ise suunab neid, meil on selline tunnetus a\u0308ra tabada neid momente. Ma usun, et fu\u0308u\u0308sikud ja kunstiinimesed, kirjandusinimesed teevad tulevikus koosto\u0308o\u0308d."}, {"text_idx": "#000031", "text": "Kas saame siis vo\u0303ib-olla sellest vanast taagast lahti, et reaalteadused on pa\u0308ris teadused ja humanitaarteadused on mingisugune muu tilulilu?"}, {"text_idx": "#000032", "text": "Ma arvan, et kaasaegne inimene u\u0308ldsegi ei suuda oma peas sellises vastuseisude maailmas elada, kuigi vo\u0303ib-olla olevikupilt on teistsugune. Minu po\u0303lvkond ja minust nooremad vo\u0303ib-olla ei ela sellises duaalses maailmas ja iseenesestmo\u0303istetavalt hakkavad koosto\u0308o\u0308d tegema. Vo\u0303i siis teevad oma asju ja elu ise juhib nendega koosto\u0308o\u0308d tegema. Hierarhiline maailm ei ole tuleviku teema."}, {"text_idx": "#000034", "text": "Video: seminar Eesti teaduseetika hetkeseisust ja tulevikust"}, {"text_idx": "#000035", "text": "Professor: tehisintellekt pa\u0308a\u0308stab biotehnoloogia pimeduses kobamisest"}, {"text_idx": "#000036", "text": "Suri ma\u0308luteaduse koru\u0308fee Endel Tulving"}, {"text_idx": "#000037", "text": "Eesti teadlane otsib miljonigrandi toel kaalulangetuse ja ka\u0308itumise seoseid"}, {"text_idx": "#000039", "text": "Eesti teadlaste patud ko\u0303nelevad va\u0308hesest rahast ja po\u0303lvkondlikust lo\u0303hest"}, {"text_idx": "#000040", "text": "Arvamusfestivali arutelu: u\u0308likoolid vo\u0303iks pakkuda teadlaste teenust"}, {"text_idx": "#000041", "text": "Teadlased annavad soovitusi teadusuuringu usaldusva\u0308a\u0308rsuse hindamiseks"}, {"text_idx": "#000042", "text": "TU\u0308 teadlane hakkab miljonigrandi toel soodest immitsevat naerugaasi uurima"}, {"text_idx": "#000043", "text": "Juturoboti oht vo\u0303ib Eesti u\u0308likoolid taas paberi ja pliiatsi manu viia"}, {"text_idx": "#000045", "text": "Eelno\u0303u: doktorandid hakkavad saama Eesti keskmist palka"}, {"text_idx": "#000053", "text": "Miks vo\u0303rdleb lugupeetud professor riigi ka\u0308itumist mittehoolsa po\u0303rsa omaga?"}, {"text_idx": "#000055", "text": "Tulevikuraport: ko\u0303rgharitud sissera\u0308ndajad, vananev rahvas ja toidukriis"}, {"text_idx": "#000056", "text": "Va\u0308rske doktor: no\u0303udlus doktorikraadiga spetsialistide ja\u0308rele on Eestis madal"}, {"text_idx": "#000057", "text": "Miks doktorandid nominaalajaga u\u0308likooli ei lo\u0303peta?"}, {"text_idx": "#000058", "text": "Eesti noorteadlane va\u0308lismaal: kas, kus ja miks vo\u0303i milline teadlaskarja\u0308a\u0308r valida va\u0308lismaal vo\u0303i Eestis?"}, {"text_idx": "#000059", "text": "Teadlaste ja ettevo\u0303tjate 4 soovitust Eesti teaduse pa\u0308a\u0308stmiseks"}]